**FELADAT-ELLÁTÁSI MEGÁLLAPODÁS**

amely létrejött egyrészről **Szombathely Megyei Jogú Város Önkormányzata** (9700 Szombathely, Kossuth L. u. 1-3.; képviseli: Dr. Nemény András polgármester) mint támogatást nyújtó (a továbbiakban: Támogató),

másrészről a **Petőfi-Telepért Egyesület** (9700 Szombathely, Halastó u. 20/A.; adószám: 18891405-1-18; képviseli: Gaál Attiláné elnök) mint támogatott (a továbbiakban: Támogatott)

együttesen **Felek** között alulírott napon és helyen az alábbi feltételekkel:

**I.**

**Előzmények**

1. Szombathely Megyei Jogú Város Önkormányzata azzal a céllal kötötte meg a 61.531-3/2017. iktatószámú, 2017. május 1. napjától 2021. december 31. napjáig szóló feladat-ellátási megállapodást a Petőfi-Telepért Egyesülettel (a továbbiakban: Támogatott), hogy Támogatott a településrész adottságaihoz, szükségleteihez igazodóan különböző rendezvények megszervezését és lebonyolítását, valamint közösségfejlesztési tevékenységet vállaljon.

A fent jelzett időtartamra, a feladatok ellátására az Önkormányzat az éves költségvetési rendeletében 1 millió forint összegű támogatást biztosít Támogatott részére.

1. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) közművelődésre vonatkozó jelentős módosítása, továbbá Szombathely Megyei Jogú Város Önkormányzata Közgyűlésének a helyi közművelődési feladatok ellátásáról szóló 5/2020. (III.5.) önkormányzati rendelete (a továbbiakban: Rendelet), valamint a Közgyűlés 50/2020. (II.27.) Kgy. számú határozata alapján a Feladat-ellátási megállapodást a Támogató felülvizsgálta, és megállapításra került, hogy a Törvény módosítása értelmében Támogatott tevékenysége nem sorolható a közművelődési alapszolgáltatásokhoz sorolt feladatok köré, így az nem kötelezően ellátandó feladata az önkormányzatnak.
2. Tekintettel azonban arra, hogy Támogató szükségesnek tartja a településrészen élők identitásának erősítését, közösségszervező és -fejlesztő tevékenységének biztosítását, továbbá elismeri egyúttal az ott lakók igényét a már hagyománnyá vált események rendszeresen történő megrendezésére, Felek megállapodnak abban, hogy a feladat-ellátási megállapodást új formában realizálják.

**II.**

**Támogatott jogosultsága és kötelezettsége**

1. Támogatott vállalja, hogy megszervezi a lakókörnyezet közösségi művelődését a településrészi adottságokhoz, értékekhez és szükségletekhez igazodóan, a tőle elvárható legmagasabb szakmai színvonalon.
2. Támogatott vállalja, hogy a Megállapodás időtartama alatt működteti a „Szívhang” énekkart, továbbá gyermeknapot, nyugdíjas találkozót, Mikulás-délutánt, valamint karácsonyi ünnepi műsort szervez a településrészi identitás erősítése, valamint közösségszervezés- és -fejlesztés céljából.
3. Támogatott kötelezi magát arra, hogy a Támogató honlapján megtalálható SzombathelyPont rendezvénynaptárba - az AGORA Szombathelyi Kulturális Központ által kijelölt személlyel egyeztetve - feltölti a programjait, ezen tájékoztatással is biztosítva a lakosság egyenlő hozzáférését.

Támogatott egyúttal vállalja, hogy az aktuális rendezvényeiről, programjairól az Egészségügyi, Kulturális és Köznevelési Irodát meghívó vagy e-mail formájában értesíti.

1. Támogatott kötelezettséget vállal arra, hogy a tevékenységével, rendezvényeivel összefüggésben megvalósuló nyomdatermékein Támogatót szerepelteti, nyilatkozataiban és megnyilvánulásai során megemlíti.
2. Jelen Megállapodás nem zárja ki azt, hogy Támogatott további támogatásért forduljon a Támogatóhoz.
3. Támogatott jogosult arra, hogy a Megállapodás időtartama alatt végzett tevékenységeit a Támogatóval való egyeztetés nélkül folytassa, illetve olyan új tevékenységet, szolgáltatást, vállalkozást végezzen, amelyek nem veszélyeztetik a Megállapodásban megfogalmazott feladatokat.

**III.**

**Támogató jogosultsága és kötelezettsége**

1. Támogató vállalja, hogy a Megállapodás II/1-2. pontjaiban vállalt feladatok ellátásáért a IV/1. pontban meghatározott időpontban 1.000.000,- Ft, azaz egymillió forint összegű évenkénti támogatásban részesíti a Támogatottat.
2. Támogató jogosult arra, hogy a Megállapodásban rögzített feladat-ellátást, valamint a támogatási összeg felhasználását teljeskörűen ellenőrizze, helyszíni bejárást végezzen. Ennek érdekében a Támogatott köteles együttműködést tanúsítani, illetve olyan nyilvántartást vezetni, és a Támogató rendelkezésére bocsátani, amelyből az adatok naprakészen megállapíthatóak.

**IV.**

**Az eljárásra vonatkozó szabályok**

1. Jelen Megállapodást a Felek határozott időtartamra 2021. január 1. napjától 2025. december 31. napjáig kötik, így a Megállapodás aláírását követően, 2020. december 31. napjával, a 61.531-3/2017. sz. Feladat-ellátási megállapodás érvényét veszti.
2. Támogató a III/1. pontban meghatározott összeget az önkormányzat költségvetésének elfogadását követő 30 napon belül utalja a Támogatott által megadott 72600115-10012600 számlaszámra.
3. Támogatott tudomásul veszi, hogy a Megállapodásban rögzített összeget kizárólag a Megállapodásban megjelölt feladatok ellátására használhatja fel.
4. Támogatott tudomásul veszi, hogy a tárgyévet követő január 31. napjáig köteles a Megállapodásban vállalt tevékenységről részletes szakmai és pénzügyi beszámolót benyújtani 1 példányban az Egészségügyi, Kulturális és Köznevelési Iroda részére. A szakmai beszámolót képezi a tevékenység ismertetése, illetve a sajtómegjelenések és a rendezvényekről készült fotók. Amennyiben Támogatott kiadványt (könyv, leporelló, meghívó stb.) jelentetett meg a tárgyév folyamán, annak egy példányát szintén köteles a szakmai beszámolóhoz mellékelni.

A tételes pénzügyi elszámolás részét képezi a számlaösszesítő, a teljesítésigazolással és záradékkal (amely a Megállapodás iktatószáma, valamint a „feladat-ellátási megállapodás” elnevezésének együttes szerepeltetése) ellátott és hitelesített számlamásolatok, a kifizetést igazoló pénztárbizonylat, illetve utalás esetén a bankszámlakivonat másolata.

1. Amennyiben Támogatott a támogatási összeget nem teljes egészében használja fel, úgy a fel nem használt összeget az elszámolás benyújtásával egyidejűleg, de legkésőbb tárgyév január 31. napjáig köteles visszafizetni a Támogató részére.
2. Támogatott tudomásul veszi, hogy szerződésszegés esetén a támogatás teljes összegét a Ptk. szerinti késedelmi kamattal együtt köteles az erre történő felszólítástól számított 8 napon belül visszafizetni.
3. Felek megállapodnak abban, hogy a Megállapodást 2 hónapos felmondási idővel bármelyik fél jogosult felmondani a másik félhez intézett írásbeli nyilatkozatával.
4. Felek rögzítik, hogy a kormányzati funkciók, állami szakfeladatok és szakágazatok osztályozási rendjéről szóló 68/2013. (XII.29.) NGM rendelet 4.§ (2) bekezdésében foglaltaknak eleget téve a Támogatott által igényelt támogatás céljának kormányzati funkciójaként a „084031 Civil szervezetek működési támogatása” funkciót jelölik meg.

1. Jelen megállapodásban nem szabályozott kérdésekben a Ptk. és az önkormányzati forrásátadásról szóló 47/2013. (XII.4.) önkormányzati rendelet rendelkezései az irányadóak.

Felek a Megállapodást, mint akaratukkal mindenben megegyezőt elolvasás után jóváhagyólag aláírták.

Szombathely, 2020. október „ ”

**/: Dr. Nemény András :/ /: Gaál Attiláné :/**

**Szombathely Megyei Jogú Város a Petőfi-Telepért Egyesület**

**polgármestere elnöke**

**Záradék:**

**Jelen Együttműködési megállapodást Szombathely Megyei Jogú Város Közgyűlése a …………/2020. (IX.24.) Kgy. sz. határozatával hagyta jóvá.**